[{"text_idx": "#000000", "text": "Y llynedd -\u201ccyn-COVID\u201d, os gall unrhyw un ohonom gofio amser o\u2019r fath, roeddem yn wynebu gostyngiadau gyllideb gynyddol a ffordd o ddarparu CPA ar gyfer y flwyddyn academaidd nesaf yn yr hyn a all yn aml fod yn ddosbarthiadau eithaf heriol."}, {"text_idx": "#000001", "text": "Cawsom syniad o grwpio disgyblion yn fertigol mewn grwpiau bach o 7 neu 8 a defnyddio ein staff cymorth a\u2019n harbenigedd UTA i gyflwyno a datblygu blociau hanner tymor o weithgareddau sy\u2019n canolbwyntio ar les a fyddai\u2019n galluogi i weddill yr athrawon i gael eu CPA a rhoi cyfle delfrydol i ni ddatblygu\u2019r pedwar diben ymhellach."}, {"text_idx": "#000002", "text": "Yna cyrhaeddodd COVID gyda\u2019i holl asesiadau risg, swigod, ansicrwydd a hyd yn oed mwy o angen i fynd i afael a\u0302 lles disgyblion a staff. Felly amser i ailfeddwl, yn hytrach na grwpiau fertigol aethom gyda rhannu\u2019r dosbarthiadau a chadw\u2019r staff yn gweithio o fewn eu swigod; gyda dros 50% o gofrestr yr ysgol gyda ADY a\u2019r GDD, mae\u2019n golygu bod gennym gyfoeth o staff cymorth angenrheidiol."}, {"text_idx": "#000003", "text": "Nodwyd doniau cudd: gan gynnwys beicio, dawns greadigol, coginio, diwylliant Japan, ioga, garddio, gweithredoedd caredigrwydd a gwni\u0308o i enwi ond rhai. Ar o\u0302l grwpio\u2019r plant sylweddolwyd bod angen i ni ategu\u2019r staffio ac felly edrych ar yr hyn yr oeddem eisoes yn gallu ei gynnig, daethom a\u0302 thri darparwr sesiwn arall i mewn; hyfforddwr chwaraeon, cerdd ac ymarferydd ysgolion coedwig."}, {"text_idx": "#000004", "text": "Erbyn hyn, trefnwyd gweithgareddau llesiant bob prynhawn Llun, wedi\u2019u hasesu\u2019n llawn o risg COVID. Bedair wythnos i mewn hyd yn hyn, mae\u2019r plant yn hapus ac yn ymgysylltu, mae oedolion yn mwynhau\u2019r amser gyda\u2019r plant ac mae\u2019r holl athrawon dosbarth yn cael amser CPA di-dor. Yn wir, mae\u2019n ennill lles i gyd!"}]